Tatoeba sentences — language code: ber
Imiren, aseggas send (16) ṭṭrad n tsellullit (17) n Lezzayer, yeshel yinig ɣer Fransa, ala s tkerḍa n tmagit (18) i ikeččmen s akal-is acku Izzayriyen ttunaḥsaben deg tallit-nni meḥsub d Ifransisen.
Imiren, aseggas send ṭṭrad n tsellullit n Lezzayer, yeshel yinig ɣer Fransa, ala s tkarḍa n tmagit i ikeččmen s akal-is acku Izzayriyen ttunaḥsaben deg tallit-nni meḥsub d Ifransisen.
Ihi ad truḥeḍ ad iyi-teǧǧeḍ iman-iw. I tenna Ṭawes i urgaz-is
Ur uksaneɣ ara ula d nekk, lufan i d-teggra deg ufus-iw, talfi ur ttɛeddayeɣ ara i umnar n tewwurt n ufrag-nneɣ, maca akka i d ddunit ssusef s igenni ad d-uɣalent ɣer wudem-ik, i s-yerra Muḥend.
Ttḥadar ɣef yiman-ik, qqaren-d yuɛer usemmiḍ n Fransa.
Kkes aɣilif, ussan imezwura ad rreɣ ɣer xali Ɛmer, d netta ara iyi-d-inadin tamezduɣt d lxedma.
Ma d dagi kečč diɣen kkes aɣilif, ad beddeɣ akken i ilaq ɣer yimawlan-ik.
Ur tufiḍ d acu ara ten-ixaṣṣen.
Fkiɣ-ak lemɛahda n Rebbi d ayen i ak-d-nniɣ ara yeḍrun.
Ḥader cwiṭ iman-im tḥadreḍ wagi, netta yessers afus-is ayeffus ɣef uɛebbuḍ icuffen n Ṭawes-akken qqarent tlawin aɛebbuḍ-is icekkeḍ.
D wagi i d ayyur-is.
Akka i as-yura i Muḥend deg twenza-s, ad yinig ur iḥeṭṭer i tlalit n mmi-s neɣ yelli-s.
Mi yuweḍ ɣer Fransa yeqqim yesteɛfa sin wussan simira ad innam cwiṭ tamdint n Paris.
Ur yekki ara aṭas yufa-as xali-s Ɛmer ixeddim.
Muḥend d axeddam seg zik-is, ur d-immuger ara kra n wugur ameqqran deg tudert-is tamaynut.
Zrin kra n wussan, ur uwiḍen ara ahat sin n yimalasen almi i d-yeṭṭef tabrat tamezwarut, tusa-d seg tmurt, d baba-s i as-tt-id-yuznen.
Akka i as-d-yenna Mesɛud mmi-s n xali-s Ɛmer mi i as-tt-id-yeɣra.
Mesɛud yessen tafransist ma d netta kra n yisekkilen kan iwimi yecfa.
Yenna-as : “Mebruk ay ayaw ! Yerna uqcic ɣur-k, semman-as Akli, rran-d isem n jeddi-k, yemma-s Ṭawes ur tt-yuɣ ara, tekker ɣef yiman-is”.
D ta ay d Lezzayer?
D ta ay d Lezzayer Tamaneɣt?
D ta ay d Tamdint n Lezzayer?
Ḥemmleɣ Lezzayer.
Ḥemmleɣ Lezzayer Tamaneɣt.
Ḥemmleɣ Tamdint n Lezzayer.
Riɣ Lezzayer.
Riɣ Lezzayer Tamaneɣt.
Riɣ Tamdint n Lezzayer.
Zedɣeɣ deg Lezzayer Tamaneɣt.
Zedɣeɣ deg Temdint n Lezzayer.
Kra tekka tɣuri-nni n tebrat, Muḥend ayen iḥulfa wul-is ur yeffir ara, yettban-d ɣef wudem-is i yellan ussan-agi ineggura yekres.
Ma d tura d talwit d tnufli i t-izedɣen, acmumeḥ ɣef yimi-s yezga ur yeṭṭixir.
Imi deg lqahwa i ten-yuɣ lḥal, ixelles tissit i merra imeddukal n mmi-s n xali-s Ɛmer.
Mi i d-yuɣal ɣer texxamt-is, yessers iman-is ɣef srir, yuɣal lferḥ-nni yekkan tudert n yifeṭṭiwej yeffeɣ udem-is, yeǧǧa-d amkan-is i cwiṭ n leḥzen.
Yeṭṭef aqerruy-is gar yifassen-is yettxemmim.
Yeqqar deg wul-is : Amek a ɛaǧaba a Rebbi, mmi amenzu ur t-walaɣ amek i iga, ur t-sudneɣ ur as-slifeɣ.
Yeqqim akken ddeqs yuwi-t uxemmem almi yettu ula d aheggi n yimensi-s.
Ṭawes, tayemmat n Wakli, ula d nettat yenṭeḍ ufus-is ɣef uɣesmar-is.
Tettxemmim ɣef urgaz-is i yettidiren akkin i lebḥur.
Akka i ilaq ad ddunt temsal maca Ṭawes teqqim ala sin n yimalasen deg wussu, tufa cwiṭ iman-is cwi tekker ɣer leqdic-is.
D nettat i d aqerruy n uxxam yerna ur tezmir ara ad tettu, tefka lemɛahda n Rebbi i urgaz-is ur tettaǧǧa ara imawlan-is ad yeḍru yid-sen wayen n diri.